**SUOMI 100 – SUOMALAISEN DEMOKRATIAN TULEVAISUUSKESKUSTELUT -HANKKEEN OHJAUSRYHMÄN 4. KOKOUS**

Aika 14.12.2017 kello 13.00

Paikka Oikeusministeriö, neuvotteluhuone Kiinnitys

Osallistujat Johanna Suurpää, OM

Paula Laine, Sitra (skype)

Pekka Timonen, Suomi 100 sihteeristö/VNK

Niklas Wilhelmsson, (pj), OM

Liisa Männistö, OM

Sanna Ryhänen, OM

**ASIALISTA**

1. **Kokouksen avaus**

Niklas Wilhelmsson avasi kokouksen.

1. **Edellisen kokouksen pöytäkirja hyväksyttiin. (liite 1)**
2. **Hankkeen tulokset ja tuotokset (liite 2)**

Keskusteltiin hankkeen tuloksista ja konkreettisista tuotoksista sekä niiden hyödyntämisestä. Liisa Männistö esitti nostoja hankkeen tuloksista, tuotoksista ja palautteista.

Pekka Timonen toivoi tuloksiin konkreettisempaa kieliasua. Hankkeen pääasiallista tulosta hiottiin kokouksessa muotoon: *Keskeisten toimijoiden ymmärrys, tieto ja osaaminen kasvoi siitä miten kansalaiskeskusteluja hyödynnytään paikallisella, alueellisella ja valtakunnallisella tasolla. Oikeusministeriö ja SITRA jatkavat hankkeessa kehitettyjen mallien käyttöönottoa sekä kartoittavat mahdollisuuksia hyödyntää niitä alueuudistuksessa ja valtioneuvoston tasolla.*

Kokouksessa keskusteltiin hankkeen some-kampanjasta, jonka tavoittavuustavoitteet onnistuivat yli odotusten. Kampanjan sisällöllistä vaikuttavuutta on vaikea arvioida näin lyhyessä ajassa. Nuorten ja erityisesti nuorten miesten tavoittamista kampanjalla pidettiin hyvänä tuloksena.

Hankkeen konkreettisena tuotoksena syntyi pamfletti, jota pidettiin onnistuneena. Kuplaantuminen on teemana ajankohtainen. Sitran Erätauko-konsepti valmistuu vuoden loppuun mennessä. Viestintämateriaaleina hankkessa syntyi mm. blogisarja, Youtube-video, tiedotteita ja verkkoartikkeleita. Oikeusmisteriön tapahtumien fasilitoijat tuottavat raportin/oppaan keskustelutilaisuuksien hyödyntämisestä esim. alueuudistuksessa. Pekka Timonen toivoi, että opas olisi helppokäyttöinen ja helposti lähestyttävä. Paula Laine ehdotti, että Sitra ja OM tekisivät yhteistyötä oppaan viimeistelyssä, koska Sitrassa on tekeillä vastaavaa materiaalia. Sovittiin, että asiaa koordinoidaan Sitran (Taneli Heikka, Janne Kareinen) ja oikeusministeriön kesken.

Männistö kävi läpi palautetta paikallisista tapahtumista ja tulevaisuuden kyselytunnista. Sitran tapahtumista palautetta ei vielä ole ehditty analysoida. (Myöhemmin kokouksessa Paula Laine esitteli Lahden tapahtuman saamaa hyvää palautetta.) Palaute tapahtumista oli kokonaisuudessaan hyvää. Pietarsaaressa oltiin tyytyväisiä aikatauluun, muissa toivottiin enemmän aikaa keskustelulle. Ennakkotiedotus sai hyvää palautetta. Saamelaistapahtuman dialogi opetusministerin ja nuorten välillä oli erinomainen. Kyselytunnin kyselytuntiosio sai myös hyvää palautetta.

Timonen nosti esiin kysymyksen, mitä osallistujille voidaan tarjota jatkossa tai tarjotaanko heille joku mahdollisuus vaikuttaa. Wilhelmsson nosti esiin, että keskustelumallin kehittämistä tulee jatkaa ja miettiä kuinka sitä hyödynnetään valtioneuvostossa ja alueellisella tasolla. Paula Laine kertoi, että Sitra jatkaa alkuvuodesta Erätauko-hankkeen vaikuttavuuden arviointia, hankkeessa syntyvän mallin käyttöönotontukea ja mentorointia organisaatioille. Laine kertoi yhteistyöorganisaatioista, joiden kanssa Erätauko-konseptia on tarkoitus jatkossa jalkauttaa.

Suvi Savolainen oli antanut kirjallista palautetta, jossa hän toi esiin, että hankkeen raportti on hyvin koostettu ja kokonaisuudessaan hanke on hyvin toteutettu. Savolainen kannatti suunnitelmaa viedä hankkeesta syntyviä materiaaleja alueuudistus.fi-sivustolle.

1. **Hankkeen loppuraportin hyväksyminen (liite 3)**

Timonen toivoi, että loppuraportin tulos-osiossa viitattaisiin selkeämmin osallistujapalautteeseen ja että palaute konkretisoitaisiin numeraalisesti. Laine toivoi verkkokeskustelua käsittelevään kohtaan seuraavaa muotoilua *Paikallisten demokratiatapahtumien lisäksi Sitra järjesti 14.12.2017 kaikille avoimen verkkokeskustelun yhteistyössä Helsingin Sanomien kanssa*. Timonen toivoi raporttiin tiivistelmää, jossa tuotaisiin selkeästi esiin mitä hankkeessa lähdettiin tekemään, miten se toteutettiin ja miten se otettiin vastaan (osallistujat, media ja ministerit).

Loppuraportti hyväksyttiin ehdotetuin muutoksin. Hankkeen talousluvut tarkentuvat vuoden vaihteen jälkeen, kun kaikki palvelut on laskutettu. Männistö ennakoi hankkeen kustannusten toteutuvan suunnitellun budjetoinnin puitteissa, joten ohjausryhmä hyväksyi loppuraportin.

1. **Muut asiat**

**Puheenjohtaja päätti kokouksen klo 14:30.**

**LIITTEET**

1. Pöytäkirja 12.10.2017

2. Kooste hankkeen tuloksista, tuotoksista, palautteesta ja opeista (Ppt-esitys)

3. Loppuraporttiluonnos